Document ID: 32008R0565

KOMISIJAS REGULA (EK) Nr. 565/2008
(2008. gada 18. jūnijs),
ar kuru groza Regulu (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos, attiecībā uz maksimāli pieļaujamās koncentrācijas noteikšanu dioksīniem un PCB zivju aknās
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu, tā kā:
tā kā:
(1)
Ar Komisijas Regulu (EK) Nr. 1881/2006 (2) nosaka konkrētu piesārņotāju maksimāli pieļaujamo koncentrāciju pārtikas produktos.
(2)
Jānosaka stingras prasības attiecībā uz maksimāli pieļaujamo koncentrāciju, kuras var izpildīt, ievērojot labu praksi un ņemot vērā ar pārtikas patēriņu saistīto risku.
(3)
Kopš 2006. gada zivju aknu konservos konstatēta ļoti liela dioksīnu un dioksīniem līdzīgo PCB koncentrācija, un par to ir ziņots, izmantojot ātrās brīdināšanas sistēmu pārtikai un barībai (RASFF). Zivju aknām un to pārstrādes produktiem nebija noteikta maksimāli pieļaujamā koncentrācija. Lai aizsargātu sabiedrības veselību, kompetentās iestādes aizliedza laist tirgū minētos produktus, jo uzskatīja, ka tie nav droši.
(4)
Ir lietderīgi Kopienas līmenī noteikt maksimāli pieļaujamo dioksīnu un dioksīniem līdzīgo PCB summas koncentrāciju zivju aknās un to pārstrādes produktos, lai aizsargātu sabiedrības veselību un nodrošinātu vienotu pieeju iekšējā tirgū.
(5)
Ņemot vērā zivju aknu īpašo konservēšanas procesu, pārstrādātām zivju aknām jāpiemēro tāda pati maksimāli pieļaujamā koncentrācija, kāda ir noteikta svaigām zivju aknām.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 1881/2006 pielikuma 5. sadaļā (dioksīni un PCB) pievieno šādu punktu:
Maksimāli pieļaujamā koncentrācija
Dioksīnu summa
(PTO-PCDD/F-TEQ)
Dioksīnu un dioksīniem līdzīgo PCB summa (PTO-PCDD/F-PCB-TEQ)
“5.11
Zivju aknas un no tām iegūti produkti, izņemot 5.10. punktā minētās jūras dzīvnieku eļļas
-
25,0 pg uz g mitra svara (32) (3)
2. Regulas (EK) Nr. 1881/2006 pielikuma 34. zemsvītras piezīmi aizstāj ar šādu zemsvītras piezīmi
“(34)
Šīs kategorijas pārtikas produkti, kā definēts Regulas (EK) Nr. 104/2000 1. panta a), b), c), e) un f) kategorijā, izņemot 5.11. punktā minētās zivju aknas.”
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 18. jūnijā

Labels: 0
3
17
20